google/wiki40b huggingface dataset:
Dokument2

Dokument 2 er et dokumentarprogram som har gått på TV 2 siden 1992. Programmet har i hovedsak bestått av egenproduserte dokumentarer, men de har også benyttet seg av innhold fra uavhengige dokumentarfilmskapere. Programmer har til tider vært omstridt og flere aktører som har fått ufordelaktig omtale har gjennom årenes løp gått til søksmål mot programskaperne. Fra 1990-tallet huskes kanskje sakene om selfangstinspektør Lindberg, mijøaktivist Kurt Oddekalv best.
Programmet gjennomgikk en omlegging både i 1995 og i 2009. I 1995 gikk programmet bort fra magasinformen og ble en dokumentarserie i klassisk form med ett tema i hver sending. I 2009 ble redaksjonen nedlagt og dokumentarene ble heller innkjøpt av det uavhengige dokumentarmiljøet i Norge. 
Programmer vist på Dokument 2 har vunnet tilsammen 14 Gullrute-priser, og serien er dermed det programmet med flest Gullrute-priser per 2019. Serien har også vunnet The Golden Nymph-prisen for beste nyhetsdokumentar under Monte Carlo TV Festival to ganger.

Om programmet

En rekke personer har vært tilknyttet programmet gjennom årene. Blant programledere og reportere kan en nevne Gerhard Helskog, Tonje Steinsland, Aslaug Holm, Anders Magnus, Anne Kvadsheim, Ingunn Kyrkjebø og Olav Njaastad. Odd Isungset var redaktør fra 1995.
I 1995 sendte de 37 programmer, hvorav om lag to tredjedeler var egenproduserte, resten innkjøpt. Budsjettet var på 6 millioner kroner og staben på ni ansatte. Seertallene for første halvår av 1995 var på ca 460 000, mens det høsten 1993 var på 373 000.
Tomoko Ohara

Landslaget

Tomoko Ohara spilte 1 landskamp for Japans kvinnelandslag.
Siktelse

Norge

I norsk straffeprosess er en siktelse et foreløpig anklagedokument mot en person som påtalemyndigheten antar har begått en straffbar handling. Det er bare påtalemyndigheten som kan beslutte å sikte en person. Siktelsen skal henvise til en lovbestemmelse, og et faktisk grunnlag. Den mistenkte får automatisk stilling som siktet også dersom det er besluttet eller foretatt pågripelse, ransaking, beslag eller lignende forholdsregler rettet mot ham/henne. Reglene om når en person anses siktet finnes i straffeprosessloven § 82.
Stillingen som siktet gir en del prosessuelle rettigheter som en mistenkt ikke har. Blant annet har siktede alltid rett til å la seg bistå av forsvarer, han har rett til innsyn i saksdokumentene og han har rett til å bli varslet om rettsmøter og til å være til stede i disse. En siktet person har ikke plikt til å forklare seg – verken overfor politiet eller overfor retten – og han kan heller ikke straffes for å ha gitt en uriktig forklaring om egne forhold. Legger han skylden på andre, kan han straffes for falsk anklage.
Stenostrophia

Utseende

Middelsstore (9-15 millimeter), avlange, svarte trebukker, dekkvingene med fire gule tverrbånd. Antennene er noe fortykkede mot spissen, litt over halvparten så lange som kroppen. Pronotum er klokkeformet. Dekkvingene er noe rundet avsmalnende bakover. Beina er nokså lange, lårene slanke.

Levevis

Larvene utvikler seg i død ved. Utviklingen tar gjerne minst to år. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege. Ulikt de fleste andre blomsterbukker er de også aktive on natten og kommer da til lys.

Utbredelse

Artene lever i det vestlige Nord-Amerika, fra British Columbia i nord til California i sør.
Torshov kirke

Kulturminne

Torshov kirke er et kulturminne og har nummer 85650 i Riksantikvarens kulturminnebase.
Little Brickhill

Stedsnavnet

Navnet Brickhill, som den deler med Bow Brickhill og Great Brickhill, består av det brytoniske breg og det angelsaksiske hyll, som begge betyr «ås». I Domesday Book (1086) er den stavet som Brichelle.
Den romerske veien Watling Street går gjennom landsbyen, og i 1228 ble det opprettet et marked på grunn av trafikken denne veien førte med seg. I middelalderen ble grevskapets rettssaker ført i Little Brickhill, og Little Brickhill vokste seg større enn Great Brickhill. Siste gang det ble holdt en rettssak der var i 1638. I kirkebøkene for årene 1561 til 1620 finner man navnene på rekke henrettede forbrytere i registeret over gravlagte personer.
Landsbyen har i dag kun et vertshus, The George, som ligger noe høyere oppe i landsbyen på motsatt side av kirken. Den er også kjent som La Collina ved den også er en ristorante og pizzaria med «smak av Italia». Det andre vertshuset, The Green Man, stengte i 2012 og er nå omgjort til boliger. Postkontoret som lå i landsbyens butikk stengte i 2008, noe som førte til at også butikken ble stengt.
Norsk Tindemuseum

Norsk Tindemuseum – Arne Randers Heens samlinger ligger på Frydenlund, like ved Åndalsnes i Møre og Romsdal. 
Tindemuseet har effekter, bilder og historier fra norsk klatre- og fjellhistorie med vekt på Romsdalen. Museet viser klatresportens utvikling fra pionertiden fram til i dag. Heen har gjennom et langt liv samlet inn bilder og gjenstander fra klatresportens historie i romsdalske og norske fjell. I tillegg får en innblikk i Arne Randers Heen mange ferder gjennom et langt og eventyrlig liv. 
En stiftelse opprettet av Arne Randers Heen og Bodil Roland Heen driver museet, stiftelsen er gitt i gave til Rauma kommune. Styret i Norsk Tindemuseum vedtok i 2007 å flytte museet til et mer sentralt lokale i Åndalsnes sentrum. I mai 2016 åpnet kronprinsen Norsk tindesenter på Åndalsnes. Bygget er tegnet av Reiulf Ramstad.
Johann Jacob Löwenthal

Liv og virke

Johann Jacob Löwenthal var sønn av en jødisk kjøpmann. Fra 1842 til 1845 var han medlem av Pest sjakklubb og inngikk sammen med  József Szén og Vincenz Grimm i det som ble kalt klubbens «Triumvirat».
Etter at det Kossuth-ledede  ungarske opprøret var slått ned i 1849, søkte Löwenthal tilflukt i USA. Under et besøk i New Orleans 1850 tapte han sensasjonelt mot det 13 år gamle sjakkgeniet Paul Morphy.
Löwenthal deltok i den store internasjonale sjakkturneringen under verdensutstillingen i London 1851, men ble slått ut av Elijah Williams allerede i første runde (0-2). Etter turneringen valgte  Löwenthal å slå seg ned i London. Han fikk etterhvert britisk statsborgerskap. Sjakkaktivitetene var hans eneste inntektskilde, og de neste årene spilte han en rekke turneringer. Han kunne ha problemer med å holde nervene under kontroll, eksempelvis ledet han 9–2 i en dramatisk match mot Daniel Harrwitz, men tapte tilslutt 10–11. Löwenthal vant de betydelige turneringene i Manchester 1857, blant annet ved å beseire Adolf Anderssen, og i Birmingham 1858, der han slo Howard Staunton med 2–0 og vant prispengene på £63. Dette var hans største triumf. Bare noen dager før spilte Löwenthal og Morphy en match i London som Löwenthal tapte 4,5:10,5 (+3, -9, =4). Prispengene til vinneren var på £100, men de gav den økonomisk uavhengige Morphy tilbake til motspilleren ved å spanderte møbler verd £120 til Löwenthals nye leilighet.  Löwenthal var full av beundring for den unge amerikaneren og ble hans første biograf.
Fra 1863 til 1868 var Löwenthal redaktør i Chess Player’s Magazine og hadde ansvaret for sjakkspaltene i avisene Era, Family Herald, The Illustrated News of the World og The Glowworm. Takket være  en jobb som sekretær i Londons sjakk-klubb St.-John, knyttet han kontakter med mange prominente og velstående briter. Da han i 1874 ble alvorlig syk og ute av stand til å arbeide, bidro politikeren Lord Randolph Churchill og mange andre til et hjelpefond for ham.
I følge Chessmetrics var Löwenthal verdens nest høyest rangerte sjakkspiller fra oktober 1858 til juni 1859. Det beste historiske Elo-tallet hans er 2616 og stammer fra juni 1859. 
Pokalen i det nasjonale engelske mesterskapet kalles «Löwenthal Cup».
Sergio Ramos

Sevilla

I Sevilla begynte han som høyreback som han spilte mesteparten av sin karriere i Sevilla. Han fikk sin debut i Sevilla 1. februar 2004, han kom inn som innbytter i 2.omgang. Etter noen år i Primera División med Sevilla var han i stand til å spille overalt på banen. Til og med keeper.

Real Madrid

Real Madrid CF betalte €27 millioner for Ramos sommeren 2005. Han ble den niende dyreste spilleren som gikk fra Sevilla til Real Madrid. Han fikk nummer 4 etter Fernando Hierro.
Ramos scoret sitt første Champions League-mål mot Olympiakos, i en kamp hvor Real Madrid tapte 2-1. Etterhvert ble Ramos en av yndlingene på Santiago Bernabéu hos fansen. Han begynte med å spille midtstopper i Real Madrid etter hvert og spilte av og til defensiv midtbane og høyre back. Da Christoph Metzelder og Pepe kom til klubben begynte han med å spille fast på høyre back. I den posisjonen har han scoret masse mål for Real Madrid og Spania. Han slo igjennom for fullt sesongen 2006/07. Han scoret fem mål bare på headinger den sesongen. Ramos er en av Real Madrids beste hodespillere. 
I 2008 fikk Sergio Ramos prisen for beste andalusiske spiller.
Sergio Ramos har scoret hele 70 mål for Real Madrid tilsammen og gitt 38 assister. Da han var yngre spilte han spiss, men i senere tid har han gått over til forsvarsrekken. Han er kjent for sitt kompromissløse spill. En mindre flatterende side ved Sergio Ramos er at han i løpet av sine første fire sesonger for Real Madrid pådro seg hele åtte røde kort, noe som er klubbrekord. Står nå bokført med over 200 gule kort og 25 røde kort i alle turneringer for Real Madrid.

Landslagskarriere

I 2005 ble Ramos en umiddelbar suksess etter at han debuterte på Spanias U21-landslag, hvor han til slutt endte på seks kamper. 26. mars samme år debuterte han på A-landslaget i en treningskamp mot Kina, hvor Spania vant 3-0. Han var kun 18 år da han debuterte på landslaget, noe som betydde at han ble den yngste spilleren på 55 år i landslagssammenheng. Denne rekorden ble senere slått igjen av Cesc Fàbregas.
Etter en imponerende debut, ble han tildelt en plass i førsteelleveren i en viktig kvalifiseringskamp til VM 2006 mot Serbia og Montenegro. Dette gikk ut over Míchel Salgado, som mistet sin landslagsplass. Han ble like etter presentert i Spanias spillertropp til mesterskapet i Tyskland.
I EM i fotball 2008 spilte Ramos på sin faste høyreback-rolle under hele mesterskapet. Han spilte en avgjørende rolle for at Spania vant EM dette året, etter godt offensivt spill og solid forsvarsspill. 
Han var også med i Spanias tropp til Confederations Cup 2009, men den regjerende europamesteren røk ut i semifinalen. De vant imidlertid bronsefinalen mot Sør-Afrika.
Han ble tatt ut i Spanias EM-tropp til EM i Frankrike 2016.
Han ble tatt ut i Spanias tropp til VM i fotball 2018 i Russland.
Gatebil

Gatebil er en betegnelse som vanligvis benyttes på en bil som er modifisert etter eierens smak, men fortsatt godkjent for bruk på offentlig vei. Modifikasjonene kan være mer eller mindre omfattende og gjelde motor, understell, eksteriør, interiør eller utstyr, gjerne i kombinasjon.
Betegnelsen gatebil tolkes imidlertid ganske fritt i enkelte sammenhenger. En slik bil utvikles gjerne i etapper, og noen blir til slutt så ekstreme at det ikke lenger er lovlig, eller hensiktsmessig, å benytte dem på offentlig vei. Betegnelsen gatebil henger imidlertid ved, siden de har sitt utspring i noe som opprinnelig var beregnet for bruk «på gata».

Historikk

Modifisering av biler, med tanke på å gjøre dem raskere og/eller mer iøynefallende har lange røtter. Allerede på slutten av 1930-tallet var dette et kjent fenomen i California. «Hot rods» etablerte seg raskt som en betegnelse på disse bilene. Etter krigen spredte fenomenet seg over hele USA. Adskillige forsøk ble gjort for å organisere miljøet og få bilene bort fra gatene og inn på baner. Det lyktes til en viss grad. På seksitallet fikk miljøet også konkurranse fra motsatt side, ved at bilprodusentene begynte å tilby biler med ganske ekstrem ytelse. Behovet for å modifisere en bil selv avtok med andre ord.
70-årenes oljekrise førte imidlertid til et nytt oppsving for hot rods og gatebiler. I takt med at bilfabrikantenes modeller ble kjedeligere, økte interessen for å bygge dem om til noe litt mer spennende. På denne tiden begynte fenomenet også for alvor å spre seg til Europa.
Lenge var gatebilmiljøet i Skandinavia dominert av biler med amerikansk opprinnelse. Det henger nok sammen med at få europeiske merker kunne konkurrere i pris/ytelse med de bilene som ble bygget i USA på slutten av 60-tallet. I takt med den teknologiske utviklingen har imidlertid japanske og europeiske merker tatt opp konkurransen med, og delvis fortrengt, de amerikanske bilene.
Populariteten er i dag høyere enn noensinne og i Norge arrangeres det årlig treff, utstillinger og banekjøring for gatebiler som samler titusenvis av besøkende.
Okamira

Utseende

En middelsstor, avlang, brunsvart trebukk, sidene av hodet og pronotum er gule. Antennene er rundt to tredjedeler så lange som kroppen, nokså kraftige, med lange, mørke hår. Det femte og sjette leddet er hovedsakelig gule. Pronotum er omtrent tønneformet, med en blank, svart midtstripe, dekkvingene er jevnbrede.

Utbredelse

Slekten er utbredt i det østlige Ecuador.
Salento (Colombia)

Salento er en landsby og en kommune i departementet Quindío vest i Colombia. Kommunen hadde 7247 innbyggere i 2005, og et areal på 377,67 km². Det var den første bosetninga i Quindío i moderne tid, og har bevart mye av arkitekturen fra kolonitida. Stedet er et populært turistmål på grunn av sine naturskjønne omgivelser i kafferegionen. Blant annet Cocoradalen ligger like ved.
Serrophorus

Levevis

Gjødselgraverne er knyttet til møkk. De graver tunneler under møkka, som ofte kan være overraskende lange sammenlignet med billens størrelse, og leder ned til et ynglekammer der hunnen arbeider møkka til en ball som hun legger egg på.

Utbredelse

Gruppen er utbredt i Sørøst-Asia.
Microneta viaria

Utseende

Microneta viaria er en liten edderkopp, mellom 2 og 3 millimeter lang. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Microneta viaria er den eneste norske arten fra denne slekten, så forveksling med andre arter skulle ikke by på et problem. Men flere av dvergedderkoppene er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Buskbladvikler

Utseende

En middelsstor (vingespenn 17-20 millimeter), lyst brunlig vikler. Forvingen er forholdsvis smal, blekt gulbrun. Det er en brun flekk ved roten, i midten et trekantet, brunt tverrbånd som knapt når fram til framkanten, og spissen er brun. Bakvingen er silkeaktig grå, framkanten noe lysere.

Levevis

Larven lever på mange slags busker, løvtrær og urter.

Utbredelse

Arten finnes over hele Europa og også i både det nordlige og sørlige Asia.
Helgelands Privatbank

Helgelands Privatbank ligger i Mo i Rana (Mo i Ranen). Banken ble etablert i 1915 med en aksjekapital på kr. 73 000, fordelt på 365 aksjer. Etter utvidelser i 1916 og -17 kom aksjekapitalen opp i kr. 300 000. På grunn av store tap utover i 1920-årene ble banken satt under administrasjon, og likvidert i 1927. Dividenden ble ca. 28 %.
Angat

Angat er en kommune i den filippinske provins Bulacan. I 2015 hadde den 59237 innbyggere.
Norsk Redaktørforening

Norsk Redaktørforening (NR) er en interesseorganisasjon for redaktører og mellomledere i norske mediebedrifter. Organisasjonen er ikke en fagforening i tradisjonell forstand, men har som formål «å verne om ytringsfriheten og trykkefriheten som rettsstatens og demokratiets grunnpilarer». 
NR ble etablert i 1950 og har vel 750 medlemmer (2011). Sekretariatet ligger i Oslo. Organisasjonen er medlem av Norsk Presseforbund.
Generalsekretær er Arne Jensen som overtok etter  Nils E. Øy 1.september 2013. Reidun Kjelling Nybø er assisterende generalsekretær.
Metroseksuell

Metroseksuell er en neologisme sammensatt av «metropolitan» og «heteroseksuell» som beskriver en mann (typisk i urbane miljøer etter det postindustrielle samfunn i kapitalistiske forbrukersamfunn) som bruker mye tid og penger på eget utseende.
I 1994 brukte den britiske journalisten Mark Simpson uttrykket i en artikkel for The Independent kalt «Here Come The Mirror Men». Det var en sammanslåing av ordene «metropol» og «heterosexuell». Ordet ble beskrevet om menn som var bosatt i metropoler (store byer),og som hadde begynt å ta til seg feminine sider, og som turte å vise det med interesse, og som til tider kunne være like motebevisste som kvinner. Det var ikke før fra 2001 at ordet kom i mer dagligdags anvendelser i ukeblader og i andre samtaler.
Bruken av ordet «sex» i metroseksualitet kan virke noe misvisende, da det ikke nødvendigvis beskriver noen seksuell legning, snarere en beskrivelse av en livsstil. Noen ganger brukes ordet retroseksuell som motpol til dette ordet. Retroseksuell signalerer en konservativ innstilling til mote og trender.
Teladum

Utbredelse

Slekten er utbredt i det nordlige India, Thailand, Vietnam og Yunnan.
Lophorrhina rondoensis

Utbredelse

Arten er kjent fra Tanzania.
Asiamesterskapet i fotball for kvinner 1991

Asiamesterskapet i fotball for kvinner 1991 ble arrangert i Fukuoka i Japan fra den 26. mai til den 8. juni 1991. Det var det åttende arrangementet av Asiamesterskapet i fotball for kvinner. Ni lag deltok, Sør-Korea for første gang i dette mesterskapet. Ettersom verken India eller Nepal var med, besto dette mesterskapet utelukkende av østasiatiske land, med Thailand som det eneste landet som ikke grenset til Stillehavet. Kina vant finalen for tredje gang, denne gangen mot Japan, akkurat som i 1986. Begge de to lagene ble kvalifisert til VM i 1991. Det samme gjorde bronsevinneren, Taiwan.
Iridium (samband)

Iridium er et amerikansk kommunikasjonssystem med  (Iridium Communications Inc.) med hovedkontor i McLean (Virginia). Selskapet driver et verdensomspennende satellitt-kommunikasjon system bestående av 66 aktive satellitter i seks baner - og, i tillegg, en eller flere reserve-satellitter i bane. Systemet er oppkalt etter det kjemiske Element Iridium med atomnummer 77.
Ji Sheng

Ji Sheng (forenklet kinesisk: 计盛; tradisjonell kinesisk: 計盛; pinyin: Jì Shèng; Wade–Giles: Chi Sheng) var en kinesisk keiserlig maler under Xuandeæraen (tidlig 1400-tall) i Ming-dynastiet. Hans fødsels- og dødsår er ukjent
Profibus

PROFIBUS (Process Field Bus) er en utbredt feltbuss kommunikasjonsstandard innen Automasjon. Den bør ikke forveksles med PROFINET, som er en standard for Industrielt Ethernet.
Cornelius Middelthon

Familiebakgrunn og yrkeskarrière

Han var sønn av kjøpmann Cornelius Middelthon (1815–1895) og Margrethe Hersleb Toft (1830–1910), sønnesønn av kjøpmann Jakob Middelthon (1780–1843) og far til kjøpmann Cornelius Middelthon jr. (1893–1967). 
Han fullførte allmenn skolegang, var ansatt i familievirksomheten i Stavanger fra 1886, og tok over forretningen i 1890. Forretningen omfattet opprinnelig dampskipekspedisjon, skipsrederi og korn- og sildeforretning. Middelthon utvidet den til også å omfatte kullforretning og salg av maskiner for hermetikkindustrien.
Han var medlem av styre eller representantskap i Tou bryggeri A/S, Rosenberg Mekaniske Verksted, Stavanger Preserving Co., Stavanger Electro-Staalverk A/S, Stavanger Traadstiftfabrik, A/S Saudefaldene, Det Stavangerske Dampskibsselskab, Stavangeren og A/S De forenede Norske Laase- og Beslagfabrikker. Middelthon var også medlem av Det norske Skogselskaps representantskap, formann i Stavanger Skogselskap 1911–1934, formann i Stavanger Handelsforening 1903–1909 og styremedlem i Den Norske Handelsstands Fællesforening 1906–1909. Blant hans øvrige tillitsverv kan nevnes formann i Stavangers Kunstforening i 10 år.

Politisk arbeid

Han var medlem av Stavanger bystyre 1919–1922, men deltok ikke grunnet sine mange andre offentlige verv. Han var også medlem av Høyres sentralstyre 1916–1922. Middelthon var innvalgt på Stortinget fra Holmen krets i Stavanger 1919–1921, deretter for kjøpstedene Kristiansand, Mandal, Flekkefjord, Stavanger og Haugesund 1922–1924. På Stortinget satt han i Stortingets veikomité, som han ledet 1922–1923. Sideløpende var han medlem av Stortingets utenrikskomité 1922–1923.
Middelthon var arbeidsminister i Otto Bahr Halvorsens første regjering 1920–1921, i Otto Bahr Halvorsens andre regjering i 1923 og i Abraham Berges regjering 1923–1924. Berge og hans statsråder ble senere stilt for riksrett i 1926, men ble alle frifunnet i 1927.

Æresbevisninger

Middelthon var spansk visekonsul 1903–1934, meksikansk konsul 1907–1920 samt brasiliansk visekonsul 1914–1920. Han var også frimurer og ordførende mester i St. Johanneslogen St. Svithun 1919–1934.
Alice (slekt)

Utseende

Rhodopinini er middelsstore, slanke, brunspraglete trebukker. Antennene er omtrent dobbelt så lange som kroppen, også hos hunnene.

Levevis

Som de fleste andre trebukker borer larvene i ved.

Utbredelse

Arten er beskrevet fra New South Wales.
Ming Xiaoling-mausoleet

Ming Xiaoling (kinesisk: 明孝陵,pinyin: Míng Xiàolíng) er den første Ming-keiseren Zhu Yuanzhangs grav, som befinner seg utenfor Nanjing.
Mausoleet er det største blant Ming-gravene og bler bygd mellom årene 1381 og 1405 og skal ha sysselsatt mer enn 100.000  arbeidere. For å skjule inngangen til graven og forhindre gravplyndring bestemte keiseren at 13 identiske prosesjoner skulle holdes ved hans begravelse. Da Yongle-keiseren flyttet hovedstaden til Beijing opphørte gravfeltet ved Nanjing som gravplass for Ming-keiserne.
Graven er aldri blitt utgravd. Den ble sterkt skadet under flere av de kriger som ble utkjempet i området. 
Det er også sidegraver til keiserens, med de fortjenstfulle embedsmenn Chang Yuchun (常遇春), Qiu Cheng (仇成), Wu Liang (吴良), Wu Zhen (吴桢), Xu Da (徐达) og Li Wenzhong (李文忠).
Frem til mausoleet fører en sjelevei (shendao). Dens steinfigurer er viden kjente.
Etter Qing-dynastiets fall i 1912 holdt Sun Yat-sen en minnehøytid ved graven for å høytideligholde gjeninnsettelsen av hankinesisk styre over Kina. 
I 2003 ble gravfeltet opphøyet til et verdensarvsted sammen med Minggravene ved Beijing.
NM i friidrett 1923

Norgesmesterskapet i friidrett 1923 bestod av flere arrangementer som i 1923 kåret norgesmestere i friidrettsøvelsene.
Hovedmesterskapet ble arrangert i Stavanger fra 18. til 19. august. Kun menn deltok.
Kongepokalvinner ble Charles Hoff. 
Se også NM i mangekamp 1923.
Rett Hjem - Country & Gospel 2010

Rett hjem - Country & Gospel er en CD og DVD-utgivelse med Martin Alfsen og Reflex. Bjøro Håland, Gaute Ormåsen, Grethe Svensen,Marianne Juvik Sæbø og Synnøve Alfsen er med som solister på utgivelsen som kom i 2010. Albumet ble fulgt opp med en juleplate året etter: Rett hjem til jul.
East Rutherford (New Jersey)

East Rutherford er et administrativt område i Bergen County i New Jersey. Ifølge USAs folketelling fra 2000 har området en befolkning på 8 716. Det er en forstad til New York City.
East Rutherford er mest kjent for Meadowlands Sports Complex, som inkluderer Izod Center, hvor NBA-laget New Jersey Nets spiller sine hjemmekamper (og tidligere hjemmebane for NHL-laget New Jersey Devils); og Giants Stadium, hjemmebame for NFL-lagene New York Giants og New York Jets, så vel som Red Bull New York (Major League Soccer) (inntil 2009, når Red Bulls flytter til Harrison). Dette gjør East Rutherford til det eneste befolkningsområde med mindre enn 10 000 innbyggere som har hjemmebane til fem profesjonelle idrettslag samtidig.
Gottfried Scheidt

Liv

Scheidt studerte hos Jan Pieterszoon Sweelinck i Amsterdam fra 1611. Han vendte tilbake til Halle i 1615 og studerte videre med sin eldre bror  Samuel Scheidt og andre. I 1617 ble han utnevnt til organist ved hoffet i Altenburg, en post han beholdt til han gikk av med pensjon 5. mai 1658. Ved siden av rollen som organist, dirigerte han stedets hoffkapell tross vanskelige omstendigheter under trettiårskrigen. Han søkte i 1622/1623 posten som førsteorganist i Mariakirka i Danzig, men denne var det Paul Siefert som fikk.